บาทเปิด 30.67/69 แข็งค่าตามภูมิภาค
ธนาคารซีไอเอ็มบี ไทย รายงาน เงินบาทเปิด 30.67/69 แข็งค่าตามภูมิภาค รอความชัดเจนการให้เงินช่วยเหลือกรีซ
20 พ.ย. 2555

ธนาคารซีไอเอ็มบี ไทย รายงาน เงินบาทเปิด 30.67/69 แข็งค่าตามภูมิภาค รอความชัดเจนการให้เงินช่วยเหลือกรีซ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 30.67/69 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 30.71/73 บาท/ดอลลาร์ 
"เงินบาทแข็งค่าตามภูมิภาคที่เริ่มกลับมาแข็งค่าอีก หลังรัฐมนตรีคลังกลุ่มยูโรโซนอาจจะอนุมัติเงินกู้งวดใหม่มูลค่า 4.4 หมื่นล้านยูโรให้กับกรีซในวันนี้ แม้จะเป็นจำนวนเงินที่ไม่เยอะ แต่ถือเป็นสัญญาณที่ดีสำหรับปัญหาวิกฤติของกรีซ"นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเช้าวันนี้ ค่าเงินยูโรอยู่ที่ระดับ 1.2785/2787 ดอลลาร์/ยูโร ส่วนค่าเงินเยนอยู่ที่ระดับ 81.28/32 เยน/ดอลลาร์ 
นักบริหารเงิน คาดว่าวันนี้เงินบาทยังมีแนวโน้มแข็งค่าต่อจากประเด็นเรื่องกรีซ และตัวเลขเศรษฐกิจสหรัฐที่ทยอยออกมาค่อนข้างดีซึ่งส่วนใหญ่เป็นรายงานตัวเลขเกี่ยวกับที่อยู่อาศัย เช่น ยอดขายบ้านมือสองเดือนต.ค.พุ่งเกินคาด 2.1%, ดัชนีความเชื่อมั่นผู้สร้างบ้านเดือนพ.ย.เพิ่มต่อเนื่องเป็นเดือนที่ 7
ทั้งนี้ ประเมินกรอบการเคลื่อนไหวของเงินบาทในวันนี้ระหว่าง 30.65-30.70 บาท/ดอลลาร์